**Ministru kabineta noteikumu projekta**

**“Grozījums Ministru kabineta 2003. gada 29. aprīļa noteikumos Nr. 242 „Satiksmes ministrijas nolikums”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Atbilstoši Ministru kabineta 2014. gada 18. augusta rīkojumam Nr. 431 „Par sabiedrības ar ierobežotu atbildību "Eiropas dzelzceļa līnijas" dibināšanu” Satiksmes ministrija 2014. gada 12. oktobrī nodibināja 100% valstij piederošu sabiedrību ar ierobežotu atbildību Eiropas dzelzceļa līnijas, kļūstot par tās kapitāldaļu turētāju. Eiropas dzelzceļa līniju galvenie uzdevumi:1) īstenot Eiropas sliežu platuma valsts publiskās lietošanas dzelzceļa infrastruktūras būvniecības pārraudzību atbilstoši tautsaimniecības vajadzībām un tās attīstībai, stabilas satiksmes interesēm, kā arī vides aizsardzības prasībām;2) atbilstoši kompetencei un sadarbībā ar atbildīgo nozares ministriju īstenot Latvijas interesēm atbilstošu (Igaunijas un Lietuvas līdzdalības apjomam proporcionāli līdzvērtīgu kapitāla daļu apjomā) līdzdalību Baltijas valstu Rail Baltica publiskās lietošanas dzelzceļa infrastruktūras izbūves projekta īstenošanai izveidotajā kopuzņēmumā - akciju sabiedrībā "RB Rail". Saskaņā ar Ministru kabineta 2014. gada 12.augusta protokollēmumā noteikto (prot. Nr.43, 56.§) sabiedrība ar ierobežotu atbildību „Eiropas dzelzceļa līnijas” kļuva par dibinātāju un akcionāru Baltijas valstu kopuzņēmumā RB Rail AS, iegūstot proporcionāli vienādu akciju daļu ar Lietuvas un Igaunijas akcionāru, jeb 33,33% akciju. Konkrētie grozījumi Satiksmes ministrijas nolikumā nepieciešami, lai būtu tiesisks pamats noslēgt deleģēšanas līgumu ar AS “RB Rail”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2016. gada 30. septembrī starp RB Rail AS, Igaunijas Republikas Ekonomikas un sakaru ministriju, Latvijas Republikas Satiksmes ministriju un Lietuvas Republikas Transporta un komunikāciju ministriju, Igaunijas Tehnisko regulatoru, OÜ Rail Baltic Estonia, SIA “Eiropas dzelzceļa līnijas”, AB “Lietuvos Gelezinkeliai” un UAB “Rail Baltica statyba”” noslēgts “Nolīgums par līgumu slēgšanas shēmu Rail Baltica projektam” (turpmāk Līgumu slēgšanas nolīgums), saskaņā ar kuru Latvijas Republikas Satiksmes ministrija ir apņēmusies pieņemt visus nepieciešamos lēmumus un veikt visus savā kompetencē esošos nepieciešamos pasākumus, [..], lai īstenotu Nolīgumā noteiktos principus, tajā skaitā, bet ne tikai, [..] izsniegt pilnvaras, pieņemt nepieciešamos lēmumus un uzsākt nepieciešamo normatīvo un administratīvo aktu pieņemšanu.Saskaņā ar Līgumu slēgšanas nolīguma 3.1.2. punkta noteikumiem AS “RB Rail” cita starpā ir uzdots organizēt Rail Baltica trases projektēšanu visās dalībvalstīs. Lai realizētu šo uzdevumu, Latvijas Republikas Satiksmes ministrijai ir nepieciešams deleģēt šī uzdevuma izpildi saskaņā ar Latvijas Republikā spēkā esošajiem normatīvajiem aktiem, kas nosaka, ka atbilstoši Valsts pārvaldes iekārtas likuma 41. panta pirmajai daļai publiska persona var deleģēt pārvaldes uzdevumus, kuru izpilde ietilpst šīs publiskās personas vai tās iestādes kompetencē. Savukārt Valsts pārvaldes iekārtas likuma 40. panta pirmā daļa noteic, ka publiska persona var deleģēt privātpersonai un citai publiskai personai pārvaldes uzdevumu, ja pilnvarotā persona attiecīgo uzdevumu var veikt efektīvāk. Konkrētajā gadījumā pienākums deleģēt valsts pārvaldes uzdevumu izriet no tiesiski noslēgtā Līgumu slēgšanas nolīguma, arī kritērijs par uzdevuma veikšanas efektivitāti tiek izpildīts, jo AS “RB Rail” ir specializēta Rail Baltica globālā projekta realizēšanas un centrālās koordinācijas institūcija, kurai ir nepieciešamie līdzekļi un resursi. Līgumu slēgšanas nolīguma 3.1.2. punktā minēto uzdevumu deleģēšana nav iespējama SIA “Eiropas dzelzceļa līnijas” ar kuru Latvijas Republikas Satiksmes ministrijai jau ir noslēgts deleģēšanas līgums par citu globālā Rail Baltica projekta uzdevumu veikšanu, jo Līgumu slēgšanas nolīguma puses ir tieši vienojušās par veicamo uzdevumu realizācijas kārtību. Noteiktās kārtības neievērošana radītu uzņemto saistību pārkāpuma risku.Apkopojot augstāk minēto, secināms, lai varētu veikt un organizēt projekta Finansēšanas līgumā ietverto aktivitāšu apjomu un realizēt Līguma slēgšanas nolīguma shēmā Rail Baltica projektam noteiktos uzdevumus, ir nepieciešams deleģēt faktisko aktivitāšu realizēšanu AS “RB Rail”, kas ir dibināta kā triju Baltijas valstu kopuzņēmums Rail Baltica projekta realizēšanai un centrālai koordinēšanai.Par aktivitāšu realizēšanu ar AS “RB Rail” tiks slēgts līgums, kur precīzi tiks noteikti deleģēšanas noteikumi un deleģētais uzdevums. SIA “Eiropas dzelzceļa līnijas “ un AS RB Rail” uzdevumi tiks nodalīti atsevišķos deleģēšanas līgumos. Jau noslēgtais līgums ar SIA “Eiropas dzelzceļa līnijas” netiks ietekmēts.Iepriekš noteikumu punktā ietvertais termiņš – 2022.gada 31.decembris tika norādīts ievērojot projekta finansēšana līgumā ietverto termiņu, taču faktiski projekta izpildes termiņš saskaņā ar esošajiem realizācijas laika grafikiem ir 2026.gads. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Īpašas sabiedrības līdzdalības un komunikācijas aktivitātes nav plānotas |
| 2. | Sabiedrības līdzdalība projekta izstrādē | Nav  |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Noteikumu projekta izpildi nodrošinās Satiksmes ministrija  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem. | Noteikumu projekts nemaina Satiksmes ministrijas kompetenci un funkcijas, kā arī neparedz jaunu institūciju izveidi, esošo institūciju likvidāciju vai reorganizāciju. |
| 3. | Cita informācija | Nav |

Satiksmes ministrs U. Augulis

Vīza: Valsts sekretārs K.Ozoliņš

Kreituse, 67028373

Liva.Kreituse@sam.gov.lv